 Ṣàkópọ àpilẹkọ náà:  CNN Lábẹ ìmọlẹ líle nínú yàrá kan tí wọn háyà ní Berlin, àwọn obìnrin dojú kọ ara wọn nínú ìwà ipá, nígbà míì ogun tó ń ta ẹjẹ sílẹ ni wọn ń jà. Kò sí òfin kankan nínú ẹgbẹ àwọn obìnrin tó ń jà yìí. Àwọn oníjà náà jẹ olùbẹrẹ àti ògbóǹkangí, láti ọmọ ogún ọdún sí ẹni àádọta ọdún, gẹgẹ bí olóòtú Katarzyna Mazur ti sọ, ẹni tó lo oṣù bíi mélòó kan láti ṣàkọsílẹ ẹgbẹ náà ní ọdún 2013 àti 2014. Àwọn olùdásílẹ tí wọn ń pè ní Anna Konda àti Èṣù Pupa ló ń darí rẹ, ìdíje kan lè mú kí ẹni tó ń kọ ara rẹ àti ògbóǹkangí nínú ìjàkadì dojú ìjà kọ ara wọn. Wọn lè jà, wọn lè lù, tàbí kí wọn ja ìjà kìnnìún. Kò sí adájọ kankan, ẹnì kan tó mọ àwọn ìlànà tí wọn ti pinnu fún ìdíje náà nìkan ló wà. Àwọn ọkùnrin ló pọ jù nínú àwùjọ kékeré náà, ṣùgbọn ó jẹ ibi tí àwọn obìnrin ti lè fi àwọn ipa tí wọn ń kó níta sílẹ. Nígbà tí mo kọkọ rí irú ìjà bẹẹ, ó yà mí lẹnu gan-an. Mi ò tíì rí irú nǹkan báyìí rí, ó sì gbádùn mọni gan-an láti fojú ara mi rí gbogbo èyí, ni Mazur sọ, ẹni tó ya àwòrán ilé ẹkọ ìjà kọnfú náà gẹgẹ bí apá kan iṣẹ tó ń ṣe kí ó tó lè gboyè jáde ní ilé ẹkọ àwòrán. Kò sí ìkálọwọkò àti ìbẹrù lórí aláràbarà. Mazur sọ pé, ó kọkọ ya àwòrán ibi ìjà kọnfú náà ní àwọ mèremère, àmọ àwọ aláràbarà àti àwọn ìmọlẹ neon kò tẹ ẹ lọrùn. Ó bẹrẹ sí wo àwòrán aláwọ dúdú àti aláwọ funfun, ó sì dín ojú tó fi ń wo àwòrán náà kù, ó wá ń wo ohun tó ń ṣẹlẹ gan-an. Ó sọ pé: Kò rọrùn rárá láti máa bá wọn ṣiṣẹ lọnà yẹn, nítorí pé eré náà máa ń yára kánkán gan-an, wọn kì í sì í mọ ohun tó máa ṣẹlẹ, bó tilẹ jẹ pé àwọn tó ń bá wọn jà máa ń bọwọ fún wọn, wọn sì máa ń dáwọ dúró tí ẹnì kan bá fara pa gan-an. Mo ní láti ṣọra gan-an kí wọn má bàa gbá mi. Ó dùn mọ mi pé wọn fi àwọn àga kan sí ẹgbẹ wọn, kí n lè máa fò lọ sórí wọn bí àwọn obìnrin tó ń ja ìjàkadì náà bá wá bọ sábẹ mi lójijì. Mazur sọ pé, bó tilẹ jẹ pé ìwà jàgídíjàgan ló kún inú ìjàkadì náà, síbẹ iṣẹ náà gba pé kí wọn máa fi òye báni lò. Ó máa ń yára ṣiṣẹ, kì í sì í fi bẹẹ mọ àwọn tó ń kọ lẹkọọ. Àwọn ìṣẹlẹ náà, ohun tó sún wọn ṣe é, ibi tí wọn ti ṣe é, gbogbo rẹ lè mú kí ọpọ nǹkan yí padà. Mazur sọ pé ó di dandan fún òun láti ṣàyẹwò ibi tí agbára òun mọ, ó ń bi ara rẹ pé Báwo ni mo ṣe lè jìnnà tó? Ṣé wọn fọkàn tán mi? Ṣé mo lè ṣe bẹẹ? : Katarzyna Mazur lo oṣù bíi mélòó kan láti ya àwòrán ibi tí àwọn obìnrin ti ń jà ní ìlú Berlin. Mo fẹràn kí n máa ṣèwádìí àwọn àgbáyé tuntun, pàápàá àgbáyé tí ó wà ní àgbègbè aláwọ dúdú, Mazur sọ. 